ফের রাত শহরে দুর্ঘটনা। এবার মধ্য কলকাতার রেড রোডে। ভোরে প্রজাতন্ত্র দিবসের সেনা মহড়া চলাকালীনই বিপত্তি। সেনার ব্যারিকেড কাটিয়ে মহড়ার মধ্যে ঢুকে পড়ে বাইরের একটি অডি কোয়াড্রা গাড়ি।
 ওয়েব ডেস্ক: ফের রাত শহরে দুর্ঘটনা। এবার মধ্য কলকাতার রেড রোডে। ভোরে প্রজাতন্ত্র দিবসের সেনা মহড়া চলাকালীনই বিপত্তি। সেনার ব্যারিকেড কাটিয়ে মহড়ার মধ্যে ঢুকে পড়ে বাইরের একটি অডি কোয়াড্রা গাড়ি। শুধুই ঢুকে পড়া নয়। বেপরোয়া ভাবে বায়ুসেনার এক এয়ারম্যানকে পিষে দেয় গাড়িটি। তড়িঘড়ি জখম ব্যাক্তিকে আলিপুরের কমান্ড হাসপাতালে নিয়ে যাওয়া হলেও শেষ রক্ষা হয়নি। হাসপাতালেই চিকিত্সাধীন অবস্থায় মৃত্যু হয় তাঁর। তবে বায়ুসেনার কর্মীকে পিষে দেওয়ার পর গাড়ি ঘুরিয়ে চম্পট দেন চালক। পরে ফোর্ট উইলিয়ামের সামনে গাড়ি ফেলে উধাও হয়ে যান চালক এবং সওয়ারিরা। তাঁদের খোঁজে তল্লাসি চালাচ্ছে পুলিস। অন্যদিকে দুর্ঘটনার জেরে সকাল থেকে বন্ধ ছিল রেড রোড। পরে সকাল ৮টা নাগাদ খিদিরপুরগামী রাস্তা বন্ধ রাখলেও অন্য রাস্তাগুলি খুলে দেওয়া হয়।